Държавен вестник, бр. 85, 2025 г., стр. 15

БРОЙ  85	
Д Ъ Р Ж А В Е Н  В Е С Т Н И К 	
СТР.  15   
сертификата се уреждат в споразумението за 
прилагане по чл. 8.
(8) Издаващата държава информира из­
пълняващата държава за всяко решение или 
мярка, които засягат данните, включени в 
сертификата.
(9) Паричната сума, получена от изпълне­
нието на решението, е в полза на изпълнява­
щата държава, освен ако издаващата държава и 
изпълняващата държава не се договорят друго.
(10) За целите на сътрудничеството по този 
член всяка Договаряща страна определя на­
ционална точка за контакт. Правомощията на 
националната точка за контакт се уреждат от 
националното законодателство на съответната 
Договаряща страна.
Член 7
Защита на личните данни
(1) Договарящите страни вземат всички 
необходими мерки, за да гарантират, че се 
прилагат релевантните разпоредби на съот­
ветното законодателство на ЕС за защита 
на лични данни, обработвани в рамките на 
полицейско и съдебно сътрудничество по 
наказателноправни въпроси.
(2) Личните данни, обработвани по нас­
тоящото Споразумение, не се използват за 
други цели освен за предвидените в искането 
по настоящото Споразумение. Договарящите 
страни следват задълженията относно усло­
вията за използване и временно съхранение 
на личните данни. Всяка Договаряща страна 
гарантира, че има установен срок за съхра­
нение на лични данни и че личните данни 
се заличават, ако те вече не са необходими 
или срокът за тяхното съхранение е изтекъл.
(3) Договарящите страни гарантират, че 
субектите на данните имат право на достъп 
до обработваните техни данни, както и до 
тяхното коригиране, заличаване и блокиране, 
право на обезщетение и съдебна защита.
Член 8
Споразумение за прилагане и наръчник
(1) На основата и в рамките на обхвата на 
настоящото Споразумение правителствата на 
Договарящите страни сключват споразумение 
за неговото прилагане.
(2) Във връзка с практическите аспекти на 
сътрудничеството и надлежното прилагане 
на настоящото Споразумение Договарящите 
страни могат да изготвят наръчник, който не 
е правно обвързващ.
Член 9
Оценка на прилагането и развитието на 
Споразумението
По искане на една от Договарящите страни 
съвместна работна група, съставена от пред­
ставители на Договарящите страни, оценява 
прилагането на Споразумението и установява 
евентуална необходимост от допълнения или 
изменения.
Член 10
Разходи
Договарящите страни не изискват една от 
друга възстановяване на разходите, произ­
тичащи от изпълнението и прилагането на 
настоящото Споразумение.
Член 11
Отношение към други международни задъл­
жения
Разпоредбите на настоящото Споразуме­
ние не засягат задълженията, поети от До­
говарящите страни по други двустранни или 
многостранни международни споразумения. 
Настоящото Споразумение не засяга настоя­
щите и бъдещи задължения на Договарящите 
страни, произтичащи от членството им в 
Европейския съюз.
Член 12
Разрешаване на спорове
В случай на спор във връзка с настоящото 
Споразумение Договарящите страни се кон­
султират една с друга с оглед улесняване на 
разрешаването на спора.
Член 13
Депозитар
Правителството на Унгария действа като 
депозитар на настоящото Споразумение.
Член 14
Присъединяване
(1) Настоящото Споразумение е отворено 
за присъединяване на държавите – членки на 
Европейския съюз, Европейската икономиче­
ска общност и Швейцария.
(2) Инструментът за присъединяване се 
депозира пред депозитаря, който уведомява 
останалите Договарящи страни за депозира­
нето на инструмента за присъединяване.
(3) Споразумението влиза в сила за всяка 
присъединяваща се държава деветдесет дни 
след датата на депозиране на нейния инстру­
мент за присъединяване.
Член 15
Заключителни разпоредби
(1) Настоящото Споразумение влиза в сила 
90 дни след депозиране на втория инструмент 
за ратификация, приемане или утвърждаване 
между Договарящите страни, които са го рати­
фицирали, приели или утвърдили. За другите 
Договарящи страни настоящото Споразумение 
влиза в сила 90 дни след депозирането на